ลักษณะการประกอบธุรกิจ

2.1 ประวัติความเป็นมา 

บริษัท แมกซ์ เมทัล คอร์ปอเรชั่น จำกัด (มหาชน) เดิมชื่อ บริษัท อะโกร อินดัสเตรียล
แมชชีนเนอรี่ จำกัด (มหาชน) ซึ่งมี
ชื่อเดิมว่า บริษัท ไทยเอนจิน เมนูแฟ็คเจอริ่งจำกัด (มหาชน) จัดตั้งขึ้นเมื่อวันที่ 30 สิงหาคม
2534
เพื่อดำเนินธุรกิจประกอบและจำหน่ายเครื่องยนต์ดีเซลและเครื่องจักรกลทางการเกษตรภายใต้เครื่องหมายการค้า
“มิตซูบิชิ” ได้รับความร่วมมือจาก Mitsubishi Heavy Industry (“MHI”)
โดยอนุญาตให้ใช้เครื่องหมายการค้า “มิตซูบิชิ”
และได้รับการถ่ายทอดเทคโนโลยีการผลิตเครื่องยนต์ดีเซลระบบ Direct Injection
เป็นรายแรกในประเทศไทยตั้งแต่ปี 2538 สำนักงานใหญ่และโรงงานของบริษัท ตั้งอยู่เลขที่ 480
หมู่ 1
ถนนบ้านค่าย-บ้านบึง ตำบลละหาร อำเภอปลวกแดง จังหวัดระยอง
บริษัทได้แปรสภาพเป็นบริษัทมหาชนจำกัด เมื่อวันที่
22 พฤษภาคม 2538 และเข้าเป็นจดทะเบียนในตลาดหลักทรัพย์แห่งประเทศไทยในปี 2539
โดยหุ้นสามัญของบริษัทเข้าทำการซื้อขายในตลาดหลักทรัพย์ฯ เป็นวันแรก เมื่อวันที่ 9 กุมภาพันธ์
2539

ผลกระทบจากวิกฤตเศรษฐกิจในปี 2540
ส่งผลให้บริษัทและบริษัทย่อยในขณะนั้นประสบภาวะขาดทุนและเผชิญกับสภาวะขาดสภาพคล่องทางการเงิน
โดยในปี 2543 บริษัทมีผลขาดทุนสะสมเกินทุนและมีจำนวนหนี้สินสูงกว่าสินทรัพย์เป็นจำนวนมาก
จึงได้เข้าสู่กระบวนการฟื้นฟูกิจการ
โดยศาลล้มละลายกลางได้มีคำสั่งให้ฟื้นฟูกิจการของบริษัทเมื่อวันที่ 21 เมษายน 2543

ในระหว่างปี 2543 - 2548 มีการแก้ไขแผนฟื้นฟูกิจการและเปลี่ยนแปลงผู้บริหารแผนหลายครั้ง
จนกระทั่งที่ประชุมเจ้าหนี้
มีมติเลือกลูกหนี้เป็นผู้บริหารแผนเพื่อเสนอแผนฉบับแก้ไขใหม่
และศาลล้มละลายกลางได้มีคำสั่งแต่งตั้งลูกหนี้เป็นผู้บริหารแผน
เมื่อวันที่ 7 กรกฎาคม 2548
โดยผู้บริหารแผนชุดใหม่ได้เสนอแผนฉบับแก้ไขให้เจ้าหนี้พิจารณาในวันที่ 4 สิงหาคม 2548
และที่ประชุมเจ้าหนี้มีมติรับแผนฟื้นฟูกิจการที่แก้ไขเพื่อรองรับการเข้าลงทุนของนักลงทุนกลุ่มใหม่
ซึ่งศาลล้มละลายกลางมีคำสั่งรับแผนฟื้นฟูกิจการฉบับดังกล่าว เมื่อวันที่ 28 กันยายน 2548

นับแต่เดือนธันวาคม 2548 เป็นต้นมา กลุ่มผู้ถือหุ้นใหม่นำโดยนายสุทธิศักดิ์ โล่ห์สวัสดิ์
ที่ได้รับแต่งตั้งให้เป็นผู้บริหารแผน
มีอำนาจบริหารงานให้เป็นไปตามแผนฟื้นฟูกิจการ ได้ดำเนินการปรับลดมูลค่าหุ้นที่ตราไว้จาก 10
บาทต่อหุ้นเป็น 1 บาทต่อหุ้น ลดทุน
จดทะเบียนเดิมจาก 75 ล้านบาทเหลือ 20 ล้านบาท และเพิ่มทุนจดทะเบียนใหม่อีกจำนวน 180
ล้านบาท เพื่อรองรับการลงทุนจาก
นักลงทุนกลุ่มใหม่ โดยนำเงินทุนที่ได้รับชำระคืนหนี้ให้กับเจ้าหนี้
บริษัทได้รับการปลดหนี้และภาระผูกพันในทรัพย์สินทั้งหมดจากเจ้าหนี้
และดำเนินการขายบริษัทย่อยที่จัดตั้งขึ้นตามแผนเดิมทั้งหมด
ทำให้การฟื้นฟูกิจการประสบผลสำเร็จตามแผน เมื่อวันที่ 27 ธันวาคม 2548
และได้เปลี่ยนชื่อบริษัทมาเป็น บริษัท อะโกร อินดัสเตรียล แมชชีนเนอรี่ จำกัด (มหาชน) เมื่อวันที่
9 กุมภาพันธ์ 2549 ทั้งนี้
ในระหว่างปี 2549 บริษัทได้ออกหุ้นสามัญเพิ่มทุนจำนวน 6.315 ล้านหุ้น
จัดสรรให้แก่ผู้ถือหุ้นเดิมที่เสียประโยชน์จากการลดทุน
ในปี 2544 โดยมีนักลงทุนรายใหม่เป็นผู้รับผิดชอบค่าใช้จ่าย
และศาลล้มละลายกลางได้มีคำสั่งยกเลิกการฟื้นฟูกิจการของบริษัท
เมื่อวันที่ 15 มีนาคม 2550

ภายหลังจากบริษัทได้พ้นออกจากกระบวนการฟื้นฟูกิจการแล้ว
ตลาดหลักทรัพย์แห่งประเทศไทยได้อนุญาตให้หลักทรัพย์ของบริษัทกลับเข้าทำการซื้อขายในกระดานหลัก
ในกลุ่มสินค้าอุตสาหกรรม หมวดธุรกิจวัสดุอุตสาหกรรมและเครื่องจักร นับแต่วันที่
29 พฤษภาคม 2551 เป็นต้นมา

ในส่วนของความร่วมมือด้านเทคโนโลยีผลิตภัณฑ์และการผลิต นับแต่สัญญาตัวแทนผลิตและจำหน่ายกับ
MHI สิ้นสุดลง
ในปี 2539 บริษัทได้ผลิตและจำหน่ายเครื่องยนต์ดีเซลขนาดเล็กภายใต้เครื่องหมายการค้า
“สิงห์คะนองนา” ของบริษัท จนกระทั่ง
เดือนมิถุนายน 2549 บริษัทได้รับแต่งตั้งจาก ISEKI & CO., LTD. (“ISEKI”)
ผู้ผลิตเครื่องจักรกลทางการเกษตรครบวงจรและบริษัท
จดทะเบียนในตลาดหลักทรัพย์ประเทศญี่ปุ่น ให้เป็นผู้แทนจำหน่ายรถแทรคเตอร์ยี่ห้อ ISEKI
แต่เพียงผู้เดียวในภูมิภาคนี้ และ
เริ่มมีรายได้จากการจำหน่ายรถแทรคเตอร์ ISEKI นับแต่ไตรมาส 4/2549 เป็นต้นมา
ภายหลังจากสัญญาแต่งตัวแทนฉบับแรก
ครบกำหนดไปเมื่อเดือนมีนาคม 2551 ได้มีการต่ออายุสัญญาออกไปจากเดิมอีก 2 ปี
และในเดือนเมษายน 2553 สัญญาดังกล่าวได้
ถูกต่ออายุโดยอัตโนมัติออกไปอีก 1 ปี สถานะปัจจุบันบริษัทได้แจ้งบอกเลิกสัญญากับทาง ISEKI แล้ว
โดยสัญญาจะสิ้นสุดอายุลง
ในวันที่ 31 มีนาคม 2554

อนึ่ง ในระหว่างปี 2552 บริษัทได้มีการขยายการดำเนินธุรกิจของบริษัทสู่ธุรกิจค้าเหล็ก
โดยที่ประชุมคณะกรรมการบริษัท
มีมติเห็นชอบในเดือนสิงหาคม 2552 และได้เสนอวาระเข้าสู่การพิจารณาของที่ประชุมวิสามัญผู้ถือหุ้น
ครั้งที่ 1/2552 ที่จัดให้มีขึ้น
ในเดือนกันยายน 2552
โดยที่ประชุมผู้ถือหุ้นอนุมัติให้ขยายขอบเขตการดำเนินธุรกิจของบริษัทสู่ธุรกิจค้าเหล็กและอนุมัติให้ระดม
เงินทุนเพิ่มด้วยวิธีเสนอขายหุ้นสามัญเพิ่มทุนจำนวน 336 ล้านหุ้นให้กับบุคคลแบบเฉพาะเจาะจง
มูลค่าที่ตราไว้หุ้นละ 1 บาท
ราคาเสนอขาย 0.30 บาทต่อหุ้น ผลการจำหน่ายหุ้นสามัญเพิ่มทุนดังกล่าว
บริษัทได้รับชำระเงินเพิ่มทุนจำนวน 75.6 ล้านบาท
จากจำนวนหุ้นที่จำหน่ายได้รวม 252 ล้านหุ้น และมีจำนวนหุ้นคงเหลือจำนวน 84 ล้านหุ้น
โดยเงินทุนที่ได้รับนำไปใช้รองรับการขยายธุรกิจและเป็นเงินทุนหมุนเวียนของบริษัท ทั้งนี้
บริษัทได้นำเงินทุนที่ได้รับเริ่มดำเนินธุรกิจค้าเหล็กในเชิงพาณิชย์นับแต่เดือนพฤศจิกายน 2552
เป็นต้นมา

ในส่วนของธุรกิจเครื่องจักรกลการเกษตรที่ได้รับผลกระทบจากภาวะการแข่งขันภายในประเทศที่ค่อนข้างรุนแรง
และการชะลอตัวของภาวะเศรษฐกิจ
บริษัทได้พิจารณาหยุดสายงานประกอบเครื่องจักรกลการเกษตรเป็นการชั่วคราวเพื่อลดภาระค่าใช้จ่าย
นับแต่เดือนกันยายน 2552 โดยในช่วงปลายเดือนพฤศจิกายน 2552
ที่ประชุมคณะกรรมการบริษัทได้มีมติให้หยุดสายการผลิตเครื่องจักรกลการเกษตรทั้งระบบเป็นการชั่วคราว
และเลิกจ้างพนักงานทั้งหมดมีผลนับแต่วันที่ 1 ธันวาคม 2552
โดยการประกอบเครื่องยนต์เพื่อจำหน่ายภายหลังหยุดสายการผลิตดังกล่าวแล้วจะว่าจ้างบุคคลภายนอกดำเนินการแทน
โดยจะพิจารณาเปิดสายการผลิตอีกครั้ง เมื่อมีความเป็นไปได้และความคุ้มค่าในเชิงพาณิชย์
ต่อมาที่ประชุมคณะกรรมการบริษัทในเดือนกุมภาพันธ์ 2553
ได้มีมติให้หยุดดำเนินธุรกิจในส่วนเครื่องจักรกลการเกษตร และยกเลิกการดำเนินธุรกิจของบริษัท
เอแมค พลัส จำกัด ที่เดิมจะจัดตั้งขึ้นเพื่อรองรับธุรกิจค้าเครื่องจักรกลการเกษตรของบริษัท
เนื่องจากได้มีการประเมินและสรุปความเห็นว่าการดำเนินธุรกิจดังกล่าวอาจ
ไม่คุ้มค่าในเชิงพาณิชย์สำหรับบริษัท
และเป็นที่คาดหมายว่าธุรกิจค้าเหล็กน่าจะมีศักยภาพเพียงพอที่จะสามารถสร้างรายได้และผลตอบแทนเข้ามาทดแทนได้
ทั้งนี้ จากมติที่ประชุมดังกล่าวที่กำหนดให้เร่งระบายจำหน่ายสต๊อกสินค้าคงเหลือทั้งหมดของส่วนงาน
ที่ยกเลิก และจัดสรรการใช้ทรัพย์สินทั้งหมดรวมถึงโรงงานที่ตั้งอยู่ ณ จังหวัดระยอง
ให้เกิดประโยชน์สูงสุดต่อบริษัท ในระหว่างปี 2553
บริษัทได้ทยอยระบายจำหน่ายสต๊อกสินค้าของส่วนงานที่ยกเลิกดังกล่าวไปแล้วประมาณร้อยละ 75
ในส่วนของโรงงาน
ปัจจุบันอยู่ระหว่างทำการศึกษาเพื่อให้ได้ข้อสรุปสำหรับแนวทางใช้ประโยชน์เพื่อเป็นสถานที่จัดเก็บสินค้าเหล็กของบริษัทต่อไป

นอกจากนี้ ในระหว่างปี 2553 ที่ประชุมผู้ถือหุ้นของบริษัทยังได้มีมติอนุมัติที่สำคัญ
โดยที่ประชุมสามัญผู้ถือหุ้นประจำปี 2553 ในเดือนเมษายน 2553
ได้อนุมัติเปลี่ยนชื่อและตราประทับของบริษัท เป็น บริษัท แมกซ์ เททัล คอร์ปอเรชั่น จำกัด
(มหาชน)
และแก้ไขเพิ่มเติมวัตถุประสงค์ของบริษัทเพื่อให้เกิดความเหมาะสมและรองรับการดำเนินธุรกิจเหล็กของบริษัท
รวมถึงเปลี่ยนแปลงสัดส่วนการ
ถือหุ้นของคนต่างด้าวจากเดิมไม่เกินร้อยละ 30 เป็น ไม่เกินร้อยละ 49 และที่ประชุมวิสามัญผู้ถือหุ้น
ครั้งที่ 1/2553 ในเดือนสิงหาคม 2553 ได้อนุมัติเพิ่มทุนจดทะเบียนของบริษัทจาก 458,315,801
บาท เป็น 1,833,263,204 บาท โดยให้ออกและเสนอขายหุ้นสามัญ
เพิ่มทุนจำนวน 1,374,947,403 หุ้น ให้กับผู้ถือหุ้นเดิมของบริษัท ในอัตราส่วน 1 หุ้นเดิม ต่อ 3
หุ้นใหม่ ที่ราคาเสนอขาย 0.09 บาทต่อหุ้น
ซึ่งบริษัทได้เปิดให้ทำการจองซื้อหุ้นสามัญเพิ่มทุนดังกล่าวในช่วงวันที่ 8-14 กันยายน 2553
โดยบริษัทสามารถขายหุ้นสามัญเพิ่มทุน
ได้ครบทั้งจำนวน
และได้รับเงินเพิ่มทุนสำหรับใช้เป็นเงินทุนหมุนเวียนในการดำเนินกิจการของบริษัทจำนวนรวมประมาณ
123.745
ล้านบาท

2.2 การเปลี่ยนแปลงที่สำคัญ 

  กุมภาพันธ์ 2553 ที่ประชุมคณะกรรมการบริษัท ครั้งที่ 3/2553 เมื่อวันที่ 27 กุมภาพันธ์ 2553
  มีมติที่สำคัญ ดังนี้

1)  รับทราบรายงานจากประธานกรรมการและประธานกรรมการตรวจสอบ ถึงผลการเชิญบุคคล
    ที่เกี่ยวข้องในกรณีการขายชิ้นส่วนอะไหล่ที่ชำรุด/เสื่อมสภาพออกไปในราคาเศษเหล็ก ในช่วง
    ไตรมาส 3/2552 และมีความเห็นสอดคล้องไปในแนวทางเดียวกันว่า
    ความเสียหายจากรายการดังกล่าวเป็นความเสียหายในเชิงพาณิชย์

2)  ให้หยุดดำเนินธุรกิจในส่วนเครื่องจักรกลการเกษตร
    และมอบหมายให้ฝ่ายจัดการเร่งระบายจำหน่ายสต๊อกสินค้าคงเหลือทั้งหมด
    รวมถึงพิจารณาและกำหนดแนวทางการใช้ทรัพย์สินที่มีอยู่
    ให้เกิดประโยชน์สูงสุดต่อบริษัท

  มีนาคม 2553 ผู้สอบบัญชีเปลี่ยนแปลงความเห็นในรายงานผู้สอบบัญชีของงบการเงินงวดสิ้นปี
  2552 จากเดิมที่ระบุ
  ในรายงานการสอบทานงบการเงินงวดไตรมาส 3/2552 ว่า
  ไม่อาจสรุปผลการสอบทานงบการเงินของบริษัทจากการถูกจำกัดขอบเขตโดยผู้บริหาร
  ในประเด็นความเหมาะสมและเป็นไปตามปกติธุรกิจของรายการรับคืนสินค้าและจำหน่ายอะไหล่ชำรุดราคาทุนสุทธิ
  34.84 ล้านบาท ในราคาขาย 0.75 ล้านบาท
  และประเด็นความเหมาะสมและความเพียงพอของค่าเผื่อมูลค่าสินค้าลดลง
  ที่บริษัทพิจารณาคำนวณในอัตราร้อยละ 35 ของมูลค่าสินค้าบางส่วนจำนวน 49.44 ล้านบาท
  โดยไม่มีหลักฐานประกอบเกณฑ์การพิจารณา เป็น
  ความเห็นแบบมีเงื่อนไขที่ถูกจำกัดโดยสถานการณ์จากการที่ไม่ได้เข้าร่วมสังเกตการณ์ตรวจสภาพของชิ้นส่วนอะไหล่ที่ชำรุดเสียหาย
  ก่อนที่จะมีการจำหน่ายออกไปในราคาเศษเหล็ก

  ที่ประชุมคณะกรรมการบริษัท ครั้งที่ 5/2553 เมื่อวันที่ 29 มีนาคม 2553 มีมติที่สำคัญ ดังนี้

1)  รับทราบการลาออกจากตำแหน่งกรรมการและผู้บริหารของ คุณสุทธิศักดิ์ โล่ห์สวัสดิ์ มีผลในวันที่
    26 มีนาคม 2553
    และมีมติอนุมัติเปลี่ยนแปลงชื่อและจำนวนกรรมการซึ่งมีอำนาจลงลายมือชื่อแทนบริษัท

  จาก นายสุทธิศักดิ์ โล่ห์สวัสดิ์ หรือ นายชำนิ จันทร์ฉาย หรือ นายวิสูต กัจฉมาภรณ์ หรือ
  นายศิริวัฒน์ อนันต์คูศรี หรือ นายสิริวัฒน์ โตวชิรกุล กรรมการสองท่านลงลายมือชื่อร่วมกัน
  พร้อมประทับตราสำคัญของบริษัท

  เป็น นายชำนิ จันทร์ฉาย หรือ นายวิสูต กัจฉมาภรณ์ หรือ นายศิริวัฒน์ อนันต์คูศรี หรือ
  นายสิริวัฒน์ โตวชิรกุล กรรมการสองท่านลงลายมือชื่อร่วมกัน พร้อมประทับตราสำคัญของบริษัท

2)  ให้พิจารณาดำเนินการทางกฎหมายกับอดีตกรรมการและผู้บริหารบริษัท
    ในประเด็นความเสียหายจากการบริหารจัดการให้อะไหล่และสินค้าด้อยค่าตามที่ปรากฏในงบการเงินของบริษัทงวดไตรมาส
    3/2552

  เมษายน 2553 ที่ประชุมสามัญผู้ถือหุ้นประจำปี 2553 เมื่อวันที่ 29 เมษายน 2553 มีมติที่สำคัญ
  ดังนี้

1)  อนุมัติเปลี่ยนแปลงชื่อบริษัท ตราประทับ และโลโก้ของบริษัท
    รวมถึงชื่อย่อที่ใช้ในการซื้อขายหลักทรัพย์ของบริษัท
    และอนุมัติแก้ไขเพิ่มเติมหนังสือบริคณห์สนธิของบริษัท ข้อ 1. ข้อบังคับของบริษัท ข้อ 1.
    และ 2. เพื่อให้สอดคล้องกับการเปลี่ยนแปลงชื่อบริษัท และข้อบังคับของบริษัทข้อ 63.
    เพื่อให้สอดคล้องกับการเปลี่ยนแปลงตราประทับของบริษัท โดย

  ชื่อบริษัทเปลี่ยนแปลง

  จาก บริษัท อะโกร อินดัสเตรียล แมชชีนเนอรี่ จำกัด (มหาชน)

  เป็น บริษัท แมกซ์ เมทัล คอร์ปอเรชั่น จำกัด (มหาชน)

  และชื่อย่อที่ใช้ในการซื้อขายหลักทรัพย์ของบริษัทเปลี่ยนแปลง

  จาก AMAC

  เป็น MAX

2)  อนุมัติแก้ไขเพิ่มเติมวัตถุประสงค์ของบริษัท
    เพื่อให้สอดคล้องและรองรับการดำเนินธุรกิจเหล็กของบริษัท
    โดยเพิ่มวัตถุประสงค์ของบริษัทจากเดิมจำนวน 43 ข้อ เป็น 44 ข้อ
    และอนุมัติแก้ไขเพิ่มเติมหนังสือบริคณห์สนธิของบริษัทข้อ 3.
    เพื่อให้สอดคล้องกับการแก้เพิ่มเติมวัตถุประสงค์ของบริษัท โดยวัตถุประสงค์ข้อ 44.
    ที่เพิ่มเติมขึ้น มีเนื้อหา ดังนี้

  “(44) ผลิต ซื้อ ขาย นำเข้า ส่งออก จำหน่ายผลิตภัณฑ์เหล็กและเหล็กแปรรูปทุกชนิด
  รวมทั้งอะไหล่
  และอุปกรณ์ของผลิตภัณฑ์ดังกล่าวและอะไหล่อุปกรณ์ที่ใช้ในการผลิตผลิตภัณฑ์ดังกล่าว”)

3)  อนุมัติแก้ไขสัดส่วนการถือหุ้นของคนต่างด้าวของบริษัท จากเดิม ไม่เกินร้อยละ 30
    ของจำนวนหุ้น
    ที่จำหน่ายได้ทั้งหมด เป็น ไม่เกินร้อยละ 49 และอนุมัติให้แก้ไขเพิ่มเติมข้อบังคับของบริษัท
    ข้อ 10. เพื่อให้สอดคล้องกับการเปลี่ยนแปลงดังกล่าว

  โดยบริษัทได้ดำเนินการจดทะเบียนเปลี่ยนแปลงที่เกี่ยวข้องต่อกรมพัฒนาธุรกิจการค้า
  กระทรวงพาณิชย์ แล้วเสร็จในวันที่ 19 พฤษภาคม 2553
  และชื่อย่อที่ใช้ในการซื้อขายหลักทรัพย์ของบริษัทได้เปลี่ยนจาก AMAC เป็น MAX ตั้งแต่วันที่ 27
  พฤษภาคม 2553

  มิถุนายน 2553 คุณอิสระ อัคราพิทักษ์ ลาออกจากการเป็นกรรมการบริษัท มีผลในวันที่ 10
  มิถุนายน 2553

  กรกฎาคม 2553 คุณวิสูต กัจฉมาภรณ์ ลาออกจากการเป็นกรรมการบริษัท มีผลในวันที่ 29
  กรกฎาคม 2553 โดยที่ประชุมคณะกรรมการบริษัท ครั้งที่ 7/2553 เมื่อวันที่ 28 กรกฎาคม
  2553 อนุมัติเปลี่ยนแปลงชื่อและจำนวนกรรมการซึ่งมีอำนาจลงลายมือชื่อแทนบริษัท

  จาก นายชำนิ จันทร์ฉาย หรือ นายวิสูต กัจฉมาภรณ์ หรือ นายศิริวัฒน์ อนันต์คูศรี หรือ
  นายสิริวัฒน์ โตวชิรกุล กรรมการสองท่านลงลายมือชื่อร่วมกัน พร้อมประทับตราสำคัญของบริษัท

  เป็น นายชำนิ จันทร์ฉาย หรือ นายศิริวัฒน์ อนันต์คูศรี หรือ นายสิริวัฒน์ โตวชิรกุล กรรมการ
  สองท่านลงลายมือชื่อร่วมกัน พร้อมประทับตราสำคัญของบริษัท

  สิงหาคม 2553 ที่ประชุมวิสามัญผู้ถือหุ้น ครั้งที่ 1/2553 เมื่อวันที่ 27 สิงหาคม 2553
  มีมติที่สำคัญ ดังนี้

1)  อนุมัติลดทุนจดทะเบียนของบริษัท จาก 542,315,801 บาท แบ่งเป็น หุ้นสามัญจำนวน
    542,315,801 หุ้น มูลค่าที่ตราไว้หุ้นละ 1 บาท เหลือ 458,315,801 บาท แบ่งเป็น
    หุ้นสามัญจำนวน 458,315,801 หุ้น มูลค่าที่ตราไว้หุ้นละ 1 บาท
    โดยตัดหุ้นสามัญจดทะเบียนส่วนที่ยังไม่ได้
    นำออกจำหน่าย จำนวน 84,000,000 หุ้น มูลค่าที่ตราไว้หุ้นละ 1 บาท
    และอนุมัติแก้ไขเพิ่มเติมหนังสือบริคณห์สนธิของบริษัทข้อ 4.
    เพื่อให้สอดคล้องกับการลดทุนจดทะเบียนดังกล่าว

2)  อนุมัติเพิ่มทุนจดทะเบียนของบริษัทจำนวน 1,374,947,403 หุ้น แบ่งเป็น หุ้นสามัญจำนวน
    1,374,947,403 หุ้น มูลค่าที่ตราไว้หุ้นละ 1 บาท
    เพื่อรองรับการเสนอขายหุ้นสามัญเพิ่มทุนให้กับ
    ผู้ถือหุ้นเดิมของบริษัท และอนุมัติแก้ไขเพิ่มเติมหนังสือบริคณห์สนธิของบริษัท ข้อ 4.
    เปลี่ยนแปลงทุนจดทะเบียนของบริษัทจาก 458,315,801 บาท แบ่งเป็นหุ้นสามัญจำนวน
    458,315,801 หุ้น
    มูลค่าที่ตราไว้หุ้นละ 1 บาท เป็น 1,833,263,204 บาท แบ่งเป็น 1,833,263,204 หุ้น
    มูลค่าที่ตราไว้หุ้นละ 1 บาท เพื่อให้สอดคล้องกับการเพิ่มทุนจดทะเบียนดังกล่าว

3)  อนุมติจัดสรรหุ้นสามัญเพิ่มทุนจำนวน 1,374,947,403 หุ้น
    ออกและเสนอขายให้กับผู้ถือหุ้นเดิมของบริษัท ในอัตรา 1 หุ้นเดิม ต่อ 3 หุ้นใหม่
    ที่ราคาเสนอขาย 0.09 บาทต่อหุ้น
    เพื่อนำเงินทุนที่ได้รับใช้เป็นเงินทุนหมุนเวียนในการดำเนินกิจการของบริษัท

  กันยายน 2553 บริษัทเปิดรับจองซื้อหุ้นสามัญเพิ่มทุนในระหว่างวันที่ 8-14 กันยายน 2553

  ผลการขายหุ้น บริษัทสามารถจำหน่ายหุ้นสามัญเพิ่มทุนได้ครบจำนวนทั้ง 1,374,947,403 หุ้น
  และได้รับเงินจากการระดมทุนในครั้งนี้จำนวน 123.745 ล้านบาท

  การดำเนินการจดทะเบียนเปลี่ยนแปลงทุนชำระแล้ว แล้วเสร็จในวันที่ 22 กันยายน 2553
  โดยหุ้นสามัญเพิ่มทุนเริ่มเข้าทำการซื้อขายในตลาดหลักทรัพย์แห่งประเทศไทยในวันที่ 24 กันยายน
  2553

  ตุลาคม 2553 คุณอารยา โตวชิรกุล ขอลาออกจากตำแหน่งกรรมการบริษัท มีผลในวันที่ 26
  ตุลาคม 2553

  คุณธีระวัฒน์ สายน้ำทิพย์ ขอลาออกจากตำแหน่งกรรมการ และกรรมการตรวจสอบของบริษัท
  มีผลในวันที่ 28 ตุลาคม 2553

  ที่ประชุมคณะกรรมการบริษัท ครั้งที่ 7/2553 เมื่อวันที่ 27 ตุลาคม 2553 มีมติอนุมัติดังนี้

1)  แต่งตั้งคุณสฤษดิ์ วนะเกียรติกุล ดำรงตำแหน่งกรรมการ แทน คุณอารยา โตวชิรกุล

2)  แต่งตั้งคุณอุทัย เมธีปรีชานนท์ ดำรงตำแหน่งกรรมการ แทน คุณวิสูต กัจฉมาภรณ์

3)  เปลี่ยนแปลงชื่อและจำนวนกรรมการ ซึ่งมีอำนาจลงลายมือชื่อแทนบริษัท

  จาก นายชำนิ จันทร์ฉาย หรือ นายศิริวัฒน์ อนันต์คูศรี หรือ นายสิริวัฒน์ โตวชิรกุล กรรมการ
  สองท่านลงลายมือชื่อร่วมกัน พร้อมประทับตราสำคัญของบริษัท

  เป็น นายชำนิ จันทร์ฉาย หรือ นายศิริวัฒน์ อนันต์คูศรี หรือ นายสิริวัฒน์ โตวชิรกุล หรือ
  นางสาวอุทัย เมธีปรีชานนท์ กรรมการสองท่านลงลายมือชื่อร่วมกัน
  พร้อมประทับตราสำคัญของบริษัท

  พฤศจิกายน 2553 ผู้สอบบัญชีระบุในรายงานผู้สอบบัญชีสำหรับการสอบทานงบการเงินงวดไตรมาส
  3/2553 ถึงการเปลี่ยนแปลงความเห็นในรายงานการสอบทานงบการเงินงวดไตรมาส 3/2552
  จากเดิมที่เสนอรายงานแบบไม่อาจสรุปผลการสอบทานต่องบการเงิน
  (ส่งผลให้ตลาดหลักทรัพย์แห่งประเทศไทยประกาศขึ้นเครื่องหมาย “NP” หุ้นสามัญของบริษัท
  นับแต่เดือนพฤศจิกายน 2552 เป็นต้นมา) เป็น รายงาน
  การสอบทานแบบมีเงื่อนไขจากการถูกจำกัดขอบเขตโดยสถานการณ์
  ภายหลังจากบริษัทได้พิจารณาแก้ไขงบการเงินสำหรับงวดไตรมาส 3/2552 และงวด 9
  เดือนสิ้นสุดวันที่ 30 กันยายน 2552 ย้อนหลัง
  โดยปรับปรุงค่าเผื่อมูลค่าสินค้าลดลงเพิ่มเติม
  ด้วยหลักเกณฑ์เดียวกันกับที่ใช้พิจารณาตั้งค่าเผื่อมูลค่าสินค้าลดลงในบการเงินงวดสิ้นปี 2552

  ผลของการเปลี่ยนแปลงความเห็นของผู้สอบบัญชีในรายงานการสอบทานงบการเงินงวดไตราส
  3/2553ดังกล่าวในข้างต้น ในวันที่ 19 พฤศจิกายน 2553 ตลาดหลักทรัพย์แห่งประเทศไทย
  ได้ดำเนินการ
  ปลดเครื่องหมาย “NP” หุ้นสามัญของบริษัท
  ภายหลังได้รับแจ้งจากสำนักงานคณะกรรมการกำกับหลักทรัพย์และตลาดหลักทรัพย์ว่า
  จะไม่ดำเนินการให้บริษัทแก้ไขงบการเงินในประเด็นที่ผู้สอบบัญชี
  ได้เคยให้ความเห็นไว้ในงบการเงิน งวดไตรมาส 3/2552

  มกราคม 2554 4 มกราคม 2554
  หุ้นสามัญของบริษัทได้ย้ายหมวดการซื้อขายในตลาดหลักทรัพย์แห่งประเทศไทย

  จาก กลุ่มอุตสาหกรรม สินค้าอุตสาหกรรม หมวดธุรกิจ วัสดุอุตสาหกรรมและเครื่องจักร

  มาอยู่ กลุ่มอุตสาหกรรม สินค้าอุตสาหกรรม หมวดธุรกิจ เหล็ก

  ซึ่งเป็นผลจากการที่ตลาดหลักทรัพย์แห่งประเทศไทย ได้ปรับปรุงการจัดกลุ่มบริษัทจดทะเบียนและ
  เพิ่มหมวดธุรกิจเหล็ก โดยได้พิจารณาจัดกลุ่มบริษัทจดทะเบียนที่ประกอบธุรกิจเหล็กมาอยู่รวมกลุ่ม
  อยู่ในหมวดธุรกิจเดียวกันเพื่อจะสะท้อนภาพของธุรกิจและภาวะอุตสาหกรรมได้ชัดเจนขึ้น

2.3 ลักษณะการประกอบธุรกิจ

ส่วนธุรกิจที่ดำเนินการอยู่ – ธุรกิจค้าเหล็ก

บริษัทเริ่มดำเนินธุรกิจค้าเหล็กนับแต่กลางไตรมาส 4/2552 เป็นต้นมา
ธุรกรรมส่วนใหญ่เป็นลักษณะซื้อมา-ขายไป
ผลิตภัณฑ์เหล็กที่จำหน่ายจึงมีความหลากหลายขึ้นอยู่กับความต้องการของลูกค้า ราคา
และความสามารถในการจัดหาผลิตภัณฑ์ของบริษัท
หากพิจารณาจำแนกผลิตภัณฑ์ตามลักษณะการใช้อาจแบ่งออกได้เป็น 4 กลุ่มหลัก ได้แก่ กลุ่มวัตถุดิบ
ได้แก่ เศษเหล็ก (Scrap)
เหล็กดิบ (Pig Iron) และเหล็กแท่ง (Ingot) กลุ่มผลิตภัณฑ์เหล็กกึ่งสำเร็จรูป
(Semi-finished product) เช่น บิลเลต (Billet)
สแลบ (slab) รวมถึง เหล็กรีดร้อน/รีดเย็นชนิดม้วน (Hot/Cold Rolled Coil)
กลุ่มผลิตภัณฑ์เหล็กสำเร็จรูป (Finished product) ได้แก่ เหล็กโครงสร้าง เช่น เหล็กเส้น
เหล็กแผ่น ท่อเหล็กทั้งชนิดท่อดำและท่อชุบ/เคลือบ และเหล็กรูปพรรณชนิดต่างๆ ฯลฯ
และกลุ่มวัสดุอุปกรณ์ที่ใช้ในสำหรับเหล็กและที่ใช้ในโรงงานผลิตเหล็ก

ในปี 2553 นอกจากธุรกรรมซื้อมาขายไปที่ยังคงดำเนินการอย่างต่อเนื่องแล้ว
บริษัทได้พิจารณาเพิ่มการทำธุรกรรม
ในลักษณะเพิ่มหน่วยผลิตสินค้าภายนอก
โดยบริษัทจัดหาเหล็กรีดร้อนชนิดม้วนนำมาจ้างโรงงานผู้ผลิตท่อเหล็กและเหล็กรูปพรรณ
ดำเนินการผลิตสินค้าสำเร็จรูป ได้แก่ ท่อเหล็ก ท่อเหล็กชุปสังกะสี และเหล็กรูปตัวซี
จัดส่งให้กับบริษัทเพื่อจำหน่ายต่อให้กับลูกค้า
โดยสัดส่วนยอดขายของสินค้าจ้างผลิตในปี 2553 คิดเป็นร้อยละ 12.30
ของรายได้จากการจำหน่ายผลิตภัณฑ์เหล็กทั้งหมดของบริษัท
ข้อมูลสัดส่วนการจำหน่ายตามกลุ่มผลิตภัณฑ์นับแต่บริษัทเริ่มดำเนินธุรกิจเหล็กในช่วงกลางไตรมาส
4/2552 มีดังนี้

  ----------------------------------- --------- ------------ --------- ------------ ---------
                                                พ.ย.-ธ.ค. 52           ปี 2553       

                                                ล้านบาท       %         ล้านบาท       %

  กลุ่มวัตถุดิบ                                      12.38        12.09%    156.21       15.62%

  กลุ่มผลิตภัณฑ์เหล็กกึ่งสำเร็จรูป                        58.68        57.28%    617.95       61.79%

  กลุ่มผลิตภัณฑ์เหล็กสำเร็จรูป                ซื้อ        9.18         8.96%     90.99        9.10%

                                      จ้างผลิต    -            0.00%     123.00       12.30%

                                      รวม       9.18         8.96%     213.99       21.40%

  กลุ่มวัสดุอุปกรณ์สำหรับเหล็กและการผลิตเหล็ก             22.20        21.67%    11.89        1.19%

  รวมทั้งหมด                                      102.45       100.00%   1,000.04     100.00%
  ----------------------------------- --------- ------------ --------- ------------ ---------

ส่วนธุรกิจที่ยกเลิก - ธุรกิจเครื่องจักรกลการเกษตร

จากมติที่ประชุมคณะกรรมการบริษัทในเดือนกุมภาพันธ์ 2553
ให้ยกเลิกการดำเนินงานของส่วนธุรกิจเครื่องจักรกลการเกษตร
โดยให้เร่งระบายจำหน่ายสินค้าคงเหลือรวมถึงบริหารจัดการทรัพย์สินที่มีอยู่ให้เกิดประโยชน์สูงสุดต่อบริษัทนั้น
ในระหว่าง
ปี 2553
ธุรกรรมในส่วนที่เกี่ยวข้องกับส่วนงานดังกล่าวจึงคงเหลือเพียงรายการระบายจำหน่ายสินค้าคงเหลือและทรัพย์สินที่ไม่ได้ใช้งาน
อันได้แก่ เครื่องยนต์และอะไหล่เครื่องยนต์ดีเซล, รถแทรกเตอร์และอะไหล่รถแทรคเตอร์
เครื่องมืออุปกรณ์และทรัพย์สินที่ไม่ได้ใช้งาน

โครงสร้างรายได้

โครงสร้างรายได้ของบริษัทก่อนหน้าบริษัทเริ่มขยายการดำเนินธุรกิจสู่ธุรกิจค้าเหล็กในปี 2552
จะมาจากส่วนธุรกิจเครื่องจักรกลการเกษตร ซึ่งประกอบด้วย
รายได้จากการจำหน่ายเครื่องยนต์ดีเซลและรถแทรคเตอร์ โดยในปี 2552
บริษัทจะเริ่มรับรู้รายได้จากส่วนธุรกิจค้าเหล็กที่เริ่มดำเนินการเชิงพาณิชย์นับแต่เดือนพฤศจิกายน
2552 เป็นต้นมา และในปี 2553 รายได้หลักของบริษัทจะมาจากส่วนธุรกิจเหล็ก
อันเป็นผลสืบเนื่องจากการที่บริษัทได้ยกเลิกการดำเนินงานในส่วนธุรกิจเครื่องจักรกลการเกษตรนับแต่ช่วง
ต้นปี
รายการรับรู้รายได้ในระหว่างปีของส่วนงานดังกล่าวจึงมีเพียงการระบายจำหน่ายสินค้าคงเหลือและทรัพย์สินที่ไมได้ใช้งานแล้ว
ภาพรวมโครงสร้างรายได้ของบริษัท 3 ปีย้อนหลัง เป็นดังนี้

  ----------------------------------- -------- -------- --- -------- -------- --- ---------- --------
                                                                                  หน่วย :     
                                                                                  ล้านบาท     

                                      2551                  2552                  2553       

                                      มูลค่า     ร้อยละ        มูลค่า     ร้อยละ        มูลค่า       ร้อยละ

  ส่วนงานที่ดำเนินงานอยู่ - ธุรกิจเหล็ก                                                                

  1. วัตถุดิบ                            -        -            12.38    6.78         156.21     14.83

  2. ผลิตภัณฑ์เหล็กกึ่งสำเร็จรูป              -        -            58.68    32.12        617.95     58.66

  3. ผลิตภัณฑ์เหล็กสำเร็จรูป                -        -            9.18     5.03         213.99     20.31

  4. วัสดุอุปกรณ์ที่ใช้สำหรับผลิตเหล็ก          -        -            22.20    12.15        11.89      1.13

  5. อื่นๆ                              -        -            0.01     0.01         0.01       0.00

  รวมรายได้จากธุรกิจเหล็ก                 -        -            102.45   56.08        1,000.05   94.93

  ส่วนงานที่ยกเลิก -                                                                              
  ธุรกิจเครื่องจักรกลการเกษตร                                                                     

  1. เครื่องยนต์ดีเซล                     123.70   72.50        38.91    21.30        33.58      3.19

  2. รถแทรคเตอร์                       45.59    26.72        33.30    18.23        13.44      1.28

  3. อื่นๆ                              1.34     0.78         8.03     4.39         6.33       0.60

  รวมรายได้จากธุรกิจเครื่องจักรกลการเกษตร   170.63   100.00       80.23    43.92        53.36      5.07

  รวม                                 170.63   100.00       182.68   100.00       1,053.41   100.00
  ----------------------------------- -------- -------- --- -------- -------- --- ---------- --------

Note : รายได้จากธุรกิจเหล็ก ปี 2552 เป็นรายได้ที่เกิดขึ้นในเดือนพฤศจิกายน – ธันวาคม
2552